open-index/open-wikipedia-markdown huggingface dataset:
קליפה (מבנה)

[ממוזער|מבנה קליפה בבניין מרכז הטיסה TWA מאת [אירו סארינן, נמל התעופה הבינלאומי ג'ון פ. קנדי, ניו יורק]]
[ממוזער|האולם הגדול, עם גג קליפת רשת מאת בורו האפולד ו[נורמן פוסטר, המוזיאון הבריטי, לונדון]]
**קליפה** (באנגלית: **Shell Structure**) באדריכלות ובהנדסה היא רכיב מבני מוצק תלת-ממדי שעוביו קטן מאוד בהשוואה לממדים האחרים שלו. הקליפה מאופיינת במונחים מבניים על ידי מאמץ במישור האמצעי שהוא גם מקביל למישור וגם ניצב למשטח. ניתן להפיק קליפה מפלטה בשני שלבים: על ידי יצירת המשטח האמצעי כמשטח בעל עקמומיות יחידה או כפולה, לאחר מכן על ידי הפעלת עומסים שהם מקבילים למישור הלוח ובכך יוצרים מאמצים משמעותיים. באדריכלות החומרים מהם הקליפה מבוצעת הם בטון, פלדה, עץ ויריעות שונות.

מבנים בעלי קליפה דקה הם קונסטרוקציות קלות משקל, בדרך כלל בעלי צורות מעוקלות. מבנה הקליפה משמש בהנדסה בדיסציפלינות שונות, יישומים אופייניים כוללים גופי מטוסים, גופי סירות וגגות של מבנים גדולים.

## הגדרה
קליפה דקה מוגדרת כקליפה בעובי שהיא קטנה בהשוואה למידותיה האחרות ובה העיוותים אינם גדולים בהשוואה לעובי. ההבדל העיקרי בין מבנה קליפה למבנה פלטה הוא שבמצב לא לחוץ, למבנה הקליפה יש עקמומיות בניגוד למבנה ההפלטה שהוא שטוח. פעולת המתיחה בקליפה נגרמת בעיקר על ידי כוחות במישור, אך ייתכנו כוחות משניים הנובעים מעיוותי כפיפה. כאשר פלטה שטוחה פועלת בדומה לקורה עם מאמצי כפיפה וגזירה, קליפות דומות לכבל העומד בפני עומסים באמצעות מאמצי מתיחה. הקליפה הדקה האידיאלית חייבת להיות מסוגלת לפתח גם מתיחה וגם לחיצה.

## סוגים
הסוגים הפופולריים ביותר של מבני קליפה הם:
* מבני קליפת בטון, יצוקים לרוב ככיפה מונוליתית או פרבולואיד.
* מבני קליפת רשת או קליפת רשת, לרוב בצורה של כיפה גאודזית או מבנה פרבולואיד היפרבולי.
* מבני יריעה או ממברנה, הכוללים מבני בד ומבני מתיחה אחרים, ומבנים פניאומטיים (מבנים המנופחים בלחץ אוויר).

## דוגמאות
[ממוזער|[בית האופרה של סידני, ירן אוטזון]]
[ממוזער|[הביוספירה של מונטריאול, באקמינסטר פולר]]
[ממוזער|[האצטדיון האולימפי (מינכן), פריי אוטו]]
[ממוזער|[ל'אוסאנוגרפיק, פליקס קנדלה]]

## לקריאה נוספת
* 
* 
* 

## קישורים חיצוניים

* 

## הערות שוליים

קטגוריה:בנייה
קטגוריה:אלמנטים אדריכליים
קטגוריה:הנדסה אזרחית
מרסל ברנר

**מרסל ברנר** (בצרפתית: **Marcel Bernard**;  18 במאי 1914 – 29 באפריל 1994) היה טניסאי צרפתי. הוא זכה במקום ראשון בתחרות הגרבים, זוגות גברים וזוגות מעורבים בתחרויות אליפות צרפת הפתוחה 5 פעמים.

## ביוגרפיה
מרסל ברנר נולד בפרבר של העיר ליל.

הוא היה אלוף צרפת לצעירים בשנים 1929 ו-1930. בהמשך הוא עבר לתחרויות בוגרים.

בתחרויות הגברים במהלך שנות ה-30 בהם ברנר השתתף הוא לא זכה להישגים. אחרי סיום מלחמת העולם השנייה באליפות צרפת בטניס 1946 הוא ניצח בתחרות הגברים במשחק נגד ירוסלב דרובני. 

בתחרויות זוגות גברים ברנר הגיע לגמר של אליפות צרפת בטניס 1932 אך הפסיד בו. באליפות צרפת בטניס 1936 הוא ניצח לצד ז'אן בורוטרה. באליפות צרפת בטניס 1946 הוא ניצח לצד איבון פטרה.

בתחרויות זוגות מעורבים ברנר ניצח פעמיים באליפות צרפת בטניס 1935 ובאליפות צרפת בטניס 1936.

מרסל פטרה היה חבר בנבחרת גביע דייוויס של צרפת משנת 1935 ועד ל-1956.

בשנת 1968 ברנר נבחר לנשיא איגוד הטניס של צרפת וכיהן בתפקיד עד לשנת 1973.

גביע שמוענק למנצח תחרויות זוגות מעורבים באליפות צרפת הפתוחה נקרא על שמו.

מרסל ברנר נפטר בשנת 1994.

## קישורים חיצוניים

* 

קטגוריה:טניסאים צרפתים
קטגוריה:טניסאים זוכי אליפות צרפת הפתוחה
קטגוריה:צרפתים שנולדו ב-1914
קטגוריה:צרפתים שנפטרו ב-1994
2016 בטלוויזיה

בערך זה מצוינים אירועים בולטים שהתרחשו במהלך שנת 2016 ונוגעים לעולם הטלוויזיה.

## אירועים בולטים

* 10–14 במאי – תחרות האירוויזיון התקיימה בסטוקהולם שבשוודיה. בתחרות זכתה אוקראינה, עם השיר "1944" שבוצע על ידי הזמרת האוקראינית סוזנה ג'מאלדינובה.

## סדרות ותוכניות טלוויזיה חדשות ב-2016

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה ו/או הפכו זמינים לצפייה לראשונה בארצות הברית במהלך שנת 2016. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו ו/או הפכו זמינים לצפייה בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2016]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2016. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2016]]** ו**[[:קטגוריה:תוכניות טלוויזיה ישראליות שעלו לשידור בשנת 2016]]**.

;

;
;**במדינות אחרות**
;

;

## סדרות ותוכניות בולטות שבוטלו או הסתיימו ב-2016

;**בארצות הברית**

## נפטרו

* 24 במרץ – גארי שנדלינג, קומיקאי יהודי-אמריקאי (נולד ב-1949)
* 17 באפריל – דוריס רוברטס, שחקנית טלוויזיה אמריקאית. נידועה בעיקר מתפקידה כאמו של ריימונד, מארי, בקומדיית המצבים "כולם אוהבים את ריימונד" (נולדה ב-1925)
* 11 בנובמבר – רוברט ווהן, שחקן קולנוע וטלוויזיה אמריקאי זוכה פרס אמי (נולד ב-1932)
* 24 בנובמבר – פלורנס הנדרסון, שחקנית וזמרת אמריקאית. זכורה בעיקר מהופעתה בתפקיד קרול בריידי בקומדיית המצבים "חבורת בריידי" (נולדה ב-1934)

## פרסים

## קישורים חיצוניים

## הערות שוליים
מוות וחיים

**מוות וחיים** (בגרמנית: **Tod und Leben**) הוא שמו של ציור שמן מאת גוסטב קלימט, עליו עבד בין השנים 1910/1911 ו-1915/1916. גודלו של הציור הוא 180.8 × 200.6 ס"מ.

## היסטוריה
קלימט החל בהכנת רישומי הכנה לציור כבר בשנת 1908; יצירה זו נחשבת לחלק מהתקופה ה"זהובה" שלו. בשנת 1911 זכה בפרס הראשון, שחולק עם תשעה אמנים נוספים, בתערוכה הבין-לאומית לאמנות ברומא, עבור הציור שהוצג בביתן האוסטרי ונשא אז את השם "הפחד מפני המוות". בשנת 1912 הוצג הציור בתערוכת אמנות בדרזדן, אז כבר נשא את שמו הנוכחי.
ימין|ממוזער|גרסה מקורית מ-1911/1912

## הגרסה המקורית של 1911/1912
הציור הוצג בתערוכות נוספות ברחבי אירופה, בהן בודפשט ומנהיים (1913), פראג (1914), ברלין (1916), סטוקהולם (1917), קופנהגן (1917/1918), ציריך (1918) וכן מספר פעמים בווינה החל משנת 1923. כמו כן, הוצג בוונציה (1958) ובלונדון ובניו יורק (1965).

בשנת 1915, לאחר חמש התערוכות הראשונות של היצירה, ביצע קלימט שינויים בציור. הוא שינה את הרקע מזהוב לאפור והוסיף אלמנטים דמויי פסיפס. היצירה נחשבת לחלק מזרם האר נובו ונמצאת כיום במוזיאון לאופולד שבמתחם מוזיאון קוורטיר (MQ) בווינה.

## תיאור היצירה
הנושא "חיים ומוות" היה מרכזי בעבודותיהם של קלימט, אדוורד מונק ואגון שילה. בניגוד לשילה, אצל קלימט ניכרת תקווה רבה יותר. דמות המוות, המוצגת כקוצר מאיים, מופיעה באופן מרומז בלבד. הדמויות האנושיות בציור, המייצגות את כל שלבי החיים, נראות שקועות בשינה ומתעלמות מקיומו של המוות. הן גם תופסות חלק גדול יותר במרחב הציור.

הציור נותח והוסבר על ידי מומחים רבים, ביניהם טוביאס ג'. נאטר. בשנת 2016 הכין מיכאל ולדיקה דוח מפורט על היצירה.

## מחאת האקלים
ממוזער|הציור במוזיאון לאופולד לאחר מחאת האקלים ב-15 בנובמבר 2022
ב-15 בנובמבר 2022 שפכו פעילים מקבוצת "הדור האחרון" שמן על הציור במהלך מחאת אקלים במוזיאון לאופולד. הציור עצמו לא ניזוק, מאחר שהיה מוגן בזכוכית מגן.

## קישורים חיצוניים

## הערות שוליים

קטגוריה:ציורים מהמאה ה-20
קטגוריה:גוסטב קלימט
קטגוריה:ציורי שמן
קטגוריה:נשים בציור
קטגוריה:גברים בציור
2010 בטלוויזיה

בערך זה מצוינים אירועים בולטים שהתרחשו במהלך שנת 2010 ונוגעים לעולם הטלוויזיה.

## אירועים בולטים

260px|ממוזער|עצרת תמיכה בקונאן או'בריאן מחוץ לאולפני יוניברסל בלוס אנג'לס לצד כרזת התמיכה "אני עם קוקו" שיצר מייק מיטשל ואשר הופצה באופן נרחב באותה העת בקרב תומכיו באינטרנט, ובעצרות שנערכו במהלך הסכסוך של או'בריאן עם NBC.
* ינואר 2010 – רשת NBC מקבלת החלטה שנויה במחלוקת שלא לאפשר לקונאן או'בריאן להמשיך להנחות את הטונייט שואו, אותה הוא הנחה במשך שבעה חודשים בלבד, ולהחזיר את ג'יי לנו שינחה את התוכנית במקומו. NBC נתנה ללנו בתחילה תוכנית אחרת בפריים טיים, אבל משום שהתוכנית שלנו קיבלה רייטינג נמוך רשת NBC החליטה בתחילה שהטונייט שואו בהנחיית או'בריאן תשודר לאחר חצות על מנת שהתוכנית של לנו תשודר לפני כן. או'בריאן סירב לקחת חלק בשינוי המוצע ובהמשך הגיע להסדר עם רשת NBC במסגרתו הוא יפרוש מהתוכנית. מאוחר יותר באותה שנה הוא החל להנחות תוכנית אירוח חדשה ברשת TBS, בעוד שלנו הנחה את הטונייט שואו עד 2014.
* 25–29 במאי – תחרות האירוויזיון התקיימה באוסלו שבנורווגיה. בתחרות זכתה גרמניה, עם השיר "Satellite" שבוצע על ידי הזמרת הגרמנייה לנה מאייר-לנדרוט.

## סדרות ותוכניות טלוויזיה חדשות ב-2010

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2010. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2010]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2010. לרשימה מקיפה יותר של הפקות טלוויזיוניות ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2010]]** ו**[[:קטגוריה:תוכניות טלוויזיה ישראליות שעלו לשידור בשנת 2010]]**.

;**במדינות אחרות**
;

;

## סדרות ותוכניות בולטות שבוטלו או הסתיימו ב-2010

;**בארצות הברית**
;

;

## נפטרו

[ממוזער|140px|[גארי קולמן]]
* 10 במרץ – קורי היים, שחקן יהודי-קנדי (נולד ב-1971)
* 14 במרץ – פיטר גרייבס, שחקן אמריקאי אשר נודע בעיקר בזכות תפקידיו הראשיים בסדרת הטלוויזיה "משימה בלתי אפשרית" (נולד ב-1926)
* 1 באפריל – ג'ון פורסיית', שחקן קולנוע, טלוויזיה ותיאטרון אמריקאי (נולד ב-1918)
* 2 במאי – לין רדגרייב, שחקנית קולנוע וטלוויזיה אנגליה (נולדה ב-1943)
* 28 במאי – גארי קולמן, שחקן אשר נודע בתפקידו כארנולד ג'קסון בקומדיית המצבים על טעם ועל ריח (נולד ב-1968)
* 29 במאי – דניס הופר, שחקן ובמאי (נולד ב-1936)
* 3 ביוני – רו מקלנהן, שחקנית אמריקאית. נודעה בעיקר בזכות גילום דמותה של בלאנש בסדרת הטלוויזיה "בנות הזהב" (נולדה ב-1934)
* 5 בנובמבר – ג'יל קלייבורג, שחקנית אמריקאית (נולדה ב-1944)
* 9 בנובמבר – עמוס לביא, שחקן קולנוע ישראלי (נולד ב-1953)
* 28 בנובמבר – לזלי נילסן, שחקן וקומיקאי קנדי-אמריקאי (נולד ב-1926)

## פרסים

## קישורים חיצוניים

## הערות שוליים
אדריאן ריי

**אדריאן ריי** (באנגלית: **Adriyan Rae**; נולדה ב-7 באוקטובר 1987), היא שחקנית ומדענית אמריקאית.

## ראשית חייה
ריי נולדה בסיפורד, דלאוור שבארצות הברית, היא גודלה על ידי אמה החד הורית. היא ממוצא אפריקאי-אמריקאי, גרמני, אינדיאני, וונצואלי. בנעוריה, היא השתתפה במשחקים האולימפיים לנוער בהוקי שדה. היא למדה באוניברסיטה למדעים בפילדלפיה, משם יש לה תואר של מדענית מעבדה.

## קריירה
### התחלת הקריירה
לאחר שעברה לאטלנטה, ג'ורג'יה, ריי החלה את קריירת המשחק שלה. מאז שנת 2016 היא מופיעה במספר סדרות טלוויזיה. בשנת 2019, היא לוהקה לתפקיד הראשי של אלידה בסדרת הדרמה "מלכה נודדת", שעלתה לאוויר בשנת 2020.

### שיקגו FIRE
בשנת 2020, ריי החלה לשחק בדרמה של NBC, "שיקגו Fire" בתור ג'יאנה מאקי, הפרמדיקית החדשה באמבולנס 61. היא עזבה את הסדרה לאחר תשעה פרקים מסיבות פרטיות שלא נחשפו.

## חיים אישיים
בשנת 2024 נולד לריי ילד ראשון.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים
* 

## הערות שוליים

קטגוריה:אמריקאים ממוצא ונצואלי
קטגוריה:אמריקאים ממוצא גרמני
קטגוריה:שחקניות קולנוע וטלוויזיה אמריקאיות
קטגוריה:מדעניות אמריקאיות
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
לגו סקובי דו: הוליווד הרדופה

**לגו סקובי-דו: הוליווד הרדופה** (באנגלית: **Lego Scooby-Doo! Haunted Hollywood**) היא קומדיה בלשית מונפשת אמריקאית שיצאה ישירות ל-DVD בשנת 2016. זהו הסרט העשרים ושישה בסדרת סרטי ההנפשה של "סקובי-דו" שיצא ישירות לווידאו, והראשון המבוסס על המותג לגו של סקובי-דו. הטריילר הראשון יצא ב-23 בפברואר. הסרט יצא ב-DVD, Blu-ray  ובדיגיטל ב-10 במאי. זהו הסרט הראשון של "סקובי-דו" בו קייט מיקוצ'י דיבבה את ולמה דינקלי, לאחר פרישתה של מינדי קון מהתפקיד בשנת 2015, כאשר מיקוצ'י קיבלה את התפקיד בסדרה "סקובי-דו קול" באותה שנה.

## תקציר העלילה
במהלך סיור באולפן סרטים ישן בהוליווד אשר נמצא במשבר כלכלי. סקובי-דו וחבורתו נתקלים במפלצות אשר מאיימות על האזור. 

## דמויות ומדבבים
* פרנק ולקר בתור סקובי דו ופרד ג'ונס
* מת'יו לילארד בתור שאגי רוג'רס
* קייט מיקוצ'י בתור ולמה דינקלי
* גריי דלייל בתור דפני בלייק
* די בראדלי בייקר בתור יצור ים, מאלט שופ וולט וזומבי
* ג'יי.בי. בלאנק בתפקיד אטיקוס פינק ובמאי
* כריסטיאן לאנץ בתור בריאן לייקשור ומאמי
* סקוט מנוויל בתור ג'וניור
* קסנדרה פיטרסון בתור דרלה דיאבוליק
* ג'יימס ארנולד טיילור בתור צ'ט בריקטון ומספר

## קישורים חיצוניים

## הערות שוליים

קטגוריה:סרטי לגו
קטגוריה:סרטי מסתורין אמריקאיים
קטגוריה:סרטי 2016
קטגוריה:האחים וורנר הנפשה: סרטים
קטגוריה:סרטי סקובי דו
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים על כלבים
קטגוריה:סרטים מבוססי סדרות טלוויזיה
קטגוריה:סרטי אנימציה שיצאו ישירות בפורמט לצפייה ביתית
סקובי-דו! העימות של שאגי

**סקובי-דו! העימות של שאגי** (באנגלית: **Scooby-Doo! Shaggy's Showdown**) היא קומדיה בלשית מונפשת אמריקאית מסוגת מערבון שיצאה ישירות ל-DVD בשנת 2017, והסרט העשרים ושמונה בסדרת סרטי ההנפשה של "סקובי-דו" שיצא ישירות לווידאו. הסרט הופץ באופן דיגיטלי ב-31 בינואר 2017, וב-DVD ב-14 בפברואר 2017.

## תקציר העלילה
סקובי דו וחבריו נוסעים לחווה של טאוני, בת דודתו הרחוקה של שאגי, בעיירה הבדיונית סורגום סיטי בטקסס אשר עברה ונדליזם לאחרונה וכאשר הם מגיעים לעיירה האזרחים מבוהלים משאגי כי הם מתבלבלים בינו לבין רוח רפאים בשם דאפר ג'ק, אביו הקדמוני של שאגי אשר נראה כמוהו.

## דמויות ומדבבים
* פרנק ולקר בתור סקובי דו ופרד ג'ונס
* מת'יו לילארד בתור שאגי רוג'רס
* גריי דלייל בתור דפני בלייק
* קייט מיקוצ'י בתור ולמה דינקלי
* קרלוס אלזראקוי בתור לארי
* מקס צ'ארלס בתור באדי ג'י
* גארי קול בתפקיד רייף
* ג'סיקה דיצ'יקו בתור דסדמונה גונדרסון
* טניה גונאדי בתור קרול
* אריק לדין בתור קייל
* נולאן נורת' בתור דייוויד ודייב
* סטיבן טובלובסקי בתור אנדי גונדרסון
* לורן טום בתור שרון
* מליסה ויסיניור בתור טאוני רוג'רס
* קארי וולגרן בתור מידג' גונדרסון
* גארי אנתוני וויליאמס בתור קוק
* ג'ון שווב בתפקיד דאפר ג'ק רוג'רס

## קישורים חיצוניים

## הערות שוליים

קטגוריה:האחים וורנר הנפשה: סרטים
קטגוריה:סרטי 2017
קטגוריה:מערבונים
קטגוריה:סרטי מסתורין אמריקאיים
קטגוריה:סרטי סקובי דו
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים על כלבים
קטגוריה:סרטים מבוססי סדרות טלוויזיה
קטגוריה:סרטי אנימציה שיצאו ישירות בפורמט לצפייה ביתית
רושדי א-שאווה

**רושדי סעיד א-שאווה** (בערבית: **رشدي سعيد الشوا**, בתעתיק מדויק: **רשדי סעיד אלשוא**; 1889 – 7 בדצמבר 1965) היה פוליטיקאי ערבי־פלסטיני ששימש כראש עיריית עזה מ־1938 עד 1951 ולתקופה קצרה תחת הממשל הצבאי הישראלי ברצועת עזה לאחר מלחמת סיני.

## ביוגרפיה
רושדי א-שאווה נולד ב־1889 לסעיד א-שאווה, לימים ראש עיריית עזה (1906–1917). הוא למד משפטים באיסטנבול.

א-שאווה מונה בינואר 1939 לראש עיריית עזה הזמני, לאחר שראש העירייה הקודם פהמי אל-חוסייני הודח בדצמבר 1938. המינוי הפך לקבוע ב־28 ביולי 1939.

ב־4 בפברואר 1946 נערכו בחירות לעיריית עזה. במועצה נרשם שוויון בין מועמדי משפחת א-שאווה ומועמדי חמדי אל-חוסייני, שזכו כל אחת ב־5 מושבים, אך שניים מחברי משפחת א-שאווה הודיעו כי יתמכו באל-חוסייני. למרות זאת הנציב העליון מינה את א-שאווה לראש העירייה ב־8 ביולי 1946.

במהלך מלחמת העצמאות נכבשה עזה בידי מצרים. א-שאווה המשיך לכהן כראש העירייה תחת הממשל החדש. א־שאווה איבד בעקבות המלחמה את מרבית האדמות שברשותו, שנמצאו בשליטת ישראל. א־שאווה נודע כתומך בעבדאללה הראשון, מלך ירדן.

ביולי 1951 פיזר הממשל הצבאי המצרי בעזה את העירייה והדיח את א-שאווה מתפקידו כראש העירייה.

ב־23 בנובמבר 1956, לאחר כיבוש רצועת עזה בידי ישראל במלחמת סיני, מונה א-שאווה בידי מפקד רצועת עזה סגן אלוף חיים גאון לראש עיריית עזה. בינואר 1957 הגיש את התפטרותו מראשות העירייה אך חזר בו לאחר שהממשל הצבאי הפעיל עליו לחץ. לאחר נסיגת צה"ל מרצועת עזה ב־7 במרץ 1957 וניסיון התנקשות בחייו, התפטר א-שאווה מראשות עיריית עזה ב־9 במרץ. לאחר חזרת השלטון המצרי לרצועה, הושם א-שאווה בתחילה במעצר בית וביולי הועבר לבית כלא במצרים. הוא שוחרר בדצמבר 1957.

א־שאווה נפטר ב־7 בדצמבר 1965 בלונדון ממחלה.

## חיים אישיים
אחיו של רושדי, רשאד א-שאווה, כיהן כראש עיריית עזה תחת הממשל הישראלי (1971–1982).

## קישורים חיצוניים

## הערות שוליים

קטגוריה:ראשי עיריית עזה
קטגוריה:ראשי עיריות בארץ ישראל בתקופת המנדט הבריטי
קטגוריה:ילידי 1889
קטגוריה:נפטרים ב-1965
נבחרת גאורגיה בכדורסל נשים

**נבחרת גאורגיה בכדורסל נשים** היא קבוצת כדורסל הנשים הלאומית של גאורגיה. הנבחרת היא החלשה מבין נבחרות הנשים בעולם (נכון לאוגוסט 2024), ואין לה הופעות בגביע העולם בכדורסל נשים או באליפות אירופה בכדורסל נשים. 

## קישורים חיצוניים
* 
* נתונים מאתר פיב"א

## הערות שוליים

גאורגיה
קטגוריה:נבחרות גאורגיה
קטגוריה:גאורגיה: כדורסל
המבצע הסורי להפצצת מתקני הזיקוק בחיפה (1973)

בבוקר 20 באוקטובר 1973, ביומה ה-15 של מלחמת יום הכיפורים, המריאו משטח סוריה זוג מטוסי הפצצה מדגם סוחוי 20 למשימת הפצצה של בתי הזיקוק בחיפה. המפציצים הסוריים הצליחו לחדור למרחב האווירי הישראלי, אך הטילו את מטען הפצצות אל הים, ככל הנראה בשל טעות ניווט. בדרכם חזרה נפל אחד המטוסים הסוריים במרכז ובדרום העיר נהריה וגרם לנזק למבנים ולכלי רכב.

## המבצע הסורי
לפנות בוקר המריאו זוג מטוסי הפצצה מדגם סוחוי 20, שהיה מטוס הפצצה חדיש לטווח טיסה ארוך, למשימת הפצצה של בתי הזיקוק בחיפה. המטוסים חדרו למרחב האווירי הישראלי אך ככל הנראה הטייסים התקשו לאתר את בית הזיקוק והטילו את הפצצות אל הים מול העיר נהריה. 

בהמשך טיסתם חזרה, בשעה 05:35, לערך התפוצץ אחד המטוסים באוויר ושבריו התפזרו ברדיוס של 4 קילומטר במרכז ובדרום נהריה וגרמו נזק למבנים ולכלי רכב. הדף הפיצוץ נשמע גם בישובי הסביבה ומעוצמתו נשברו זגוגיות ברחבי העיר. בהתרסקות לא היו נפגעים בצד הישראלי בשל השעה המוקדמת.

הטייס הסורי שמטוסו התרסק הצליח להיפלט צנח אל צידה הדרומי של העיר נהריה והובהל חסר הכרה ובמצב קשה לבית החולים על ידי תושבים. לאחר שעות אחדות מת מפצעיו.

ברדיו דמשק דווח באותו היום כי בתי הזיקוק של חיפה הופצצו בתגובה להפצצות חיל האוויר הישראלי של מתקנים בעומק סוריה בימי המלחמה הקודמים.

## ראו גם
* אירועי מלחמת יום הכיפורים
* מבצע בדר (המבצע שתכנן צבא מצרים בחזית הדרום)

## קישורים חיצוניים
* כאן ארכיון, כתבה אודות ההתרסקות הטלוויזיה הישראלית

* תיעוד הדיווח על התרסקות המטוס בקול ישראל
* רסיסים באוקטובר
* תמונות של נזק מהתרסקות המטוס בנהריה

קטגוריה:קרבות החזית הסורית במלחמת יום הכיפורים
קטגוריה:חדירות למרחב האווירי הישראלי במלחמת יום הכיפורים
קטגוריה:חיל האוויר הסורי
קטגוריה:נהריה: היסטוריה
מוזיאון המושבה ע"ש ערן שמיר

**מוזיאון המושבה מזכרת בתיה על שם ערן שמיר** הוא מוזיאון היסטורי הממוקם במזכרת בתיה ומוקדש לתולדות המושבה. המוזיאון שוכן ב"בית הפקידות" שנבנה ב-1885 ושימש במקור כמשרד ומגורים לפקידי הברון רוטשילד, ולאחר מכן את פקידות יק"א. מוזיאון המושבה הוא מוסד תרבותי מוכר על ידי מדינת ישראל, אשר נפתח בשנת 1987. המוזיאון משמש כמרכז לשימור מוצגים בעלי ערך היסטורי ואסתטי, וכן כמרכז חינוכי ומחקרי. ייחודו של המוזיאון מתבטא בפעילותו הדינמית, הכוללת לא רק תיעוד ושימור, אלא גם יוזמות חדשניות בתחום שימור ושחזור אתרים היסטוריים במושבה. בזכות אופייה המיוחד של המושבה, המוזיאון מפעיל מערך ייחודי המתמקד בשימור המורשת המקומית.

## היסטוריית המבנה
המבנה שימש לאורך השנים מספר מטרות: בית הוועד של המושבה, בית המועצה המקומית ומשרד הדואר. בשנת 1987 הוסב המבנה למוזיאון המושבה, ומאוחר יותר נקרא על שם ערן שמיר, בן המושבה שנפל בלבנון בשנת 1997. שמיר, אשר שירת כסגן מפקד סיירת צנחנים, נפל במבצע מרכבות האלים בשנת 1997 - שני עשורים בדיוק לאחר נפילת אביו, דובי שמיר. בנוסף למוזיאון המושבה הוקם לזכרם של האב והבן מצפור דובי וערן שמיר על הגלבוע.

## תצוגת המוזיאון
בתצוגת המוזיאון, המתפרסת על שתי קומות ומרתף, מוצגים חפצים אותנטיים מתקופת ראשית המושבה, ביניהם פריטי לבוש, צעצועים, ספרי לימוד, פריטי ריהוט, תשמישי קדושה מבית הכנסת הראשון, כלי עבודה, כלי בית וכלים חקלאיים.

המוזיאון כולל גם את באר האנטיליה ובית המשק של הברון, בו מוצגות תערוכות אמנות מתחלפות ותערוכת הקבע "תבנית נוף מולדתו" - קולז'ים של האמן ישראל לוי. בנוסף, המוזיאון מחזיק בארכיון ההיסטורי של המושבה, המשמש חוקרי ההתיישבות בארץ ישראל.

## קישורים חיצוניים
* 

## הערות שוליים

קטגוריה:מזכרת בתיה: מבנים
ערן שמיר
קטגוריה:מבנים ואתרים המנציחים את חללי מערכות ישראל
מצפור דובי וערן שמיר

**מצפור דובי וערן שמיר** הוא אתר הנצחה בראש מעלה בגלבוע, המוקדש לזכרם של  ובנו , שנפלו במערכות ישראל. המצפור משקיף על נופי הגלבוע ובקעת בית שאן ומשלב אלמנטים של הנצחה, טבע ונוף.

## הרקע להקמת המצפור
דובי שמיר ובנו ערן שמיר, נפלו במהלך שירותם הצבאי בצה"ל בתקופות שונות. דובי שמיר, ששירת כסגן מפקד גדוד בחטיבת הנ"ט של הצנחנים, נהרג בשנת 1977 בתאונת אימונים באזור ניצנה בעת שירות מילואים. בנו, ערן שמיר, אשר שירת כסגן מפקד סיירת צנחנים, נפל במבצע מרכבות האלים בשנת 1997 – שני עשורים בדיוק לאחר נפילת אביו. בנוסף למצפור, מוזיאון המושבה ע"ש ערן שמיר במזכרת בתיה על שמו של ערן מקיים אף הוא הנצחה לזכרם של האב והבן, אשר הקריבו את חייהם למען ביטחון המדינה.

[250px|ממוזער|שמאל|כתובת בסמוך למצפור ועליה מילות שירו של [יוסף שריג: ]]

## תיאור האתר
המצפור ממוקם בראש מעלה ובדרך אליו פזורים סלעים שעליהם חקוקים קטעי שירים המתארים את נופי הגלבוע והעמק, משיריהם של אברהם שלונסקי, דורית צמרת, לוי בן אמיתי ונתן אלתרמן.
במרכז המצפור הוקמה פרגולה המספקת צל למבקרים, ולפניה לוחות אבן עם מרשמים פנורמיים של הנוף הנשקף מהמקום. על אחד הלוחות נכתבו ציטוטים מהתנ"ך, מספרי שמואל א' וב', המתארים את הקרב שבו נהרגו המלך שאול ובנו יהונתן, וכן קינת דוד עליהם.

לצד לוחות אלו נמצא לוח נוסף המספר את קורות חייהם של דובי וערן שמיר ואת נסיבות נפילתם. בצדו הימני מובאים דברים על דובי שמיר, בצדו השמאלי על בנו ערן, ובאמצע מופיע כיתוב:

## הנוף והסביבה
המצפור ממוקם באזור עשיר בפריחה עונתית מרהיבה, ובייחוד בחודש מרץ, אז ניתן להבחין בפריחת אירוסים, כליל החורש וצמחים נוספים. מהמצפור נשקפת תצפית רחבה על הרי הגלעד, בית שאן וישובי בקעת בית שאן. במקום שולבו לוחות שיש עם תצפיות מסודרות על האזור, המעשירות את חוויית המבקרים.

המצפור מהווה נקודת פתיחה למסלול "שביל עמק המעיינות" מאז שנת 2019. המסלול עובר דרך מצפור אבינדב, חוצה את מתלול אבינדב ונחל צביה, וממשיך לאתרים שונים באזור בקעת בית שאן והמדרונות המזרחיים של הגליל התחתון. שביל זה מאפשר למטיילים להכיר את המגוון הנופי והגאוגרפי של האזור.

## הקמת המצפור
המצפור הוקם ביוזמת משפחת הנופלים ובשיתוף אנשי קק"ל והאדריכל יונה קולמן. הוא נחנך ביום 16 במרץ 2003 ומהווה מוקד להנצחה, לטיולים ולתצפית מרהיבה על הנוף הישראלי.

## השחתת המצפור
המצפור היה מושא לפגיעה ולהשחתה בידי גורמים שלא זוהו.

## קישורים חיצוניים

* 

## הערות שוליים

קטגוריה:הגלבוע
קטגוריה:ישראל: נקודות תצפית
קטגוריה:אנדרטאות לחללים באירועים בודדים
קטגוריה:ישראל: אתרי הנצחה
חוק נטישת בעלי חיים (1960)

**חוק נטישת בעלי חיים (1960)** (**8 ו-9 אליז.2, בערך 43**) היה חוק נגד נטישת בעלי חיים שהתקבל על ידי הפרלמנט הבריטי.
## היסטוריה
ב־2 ביוני 1960 החוק קיבל הסכמה מלכותית. החוק הפך לעבירה פלילית לנטישת בעל חיים  או להרשות נטישתו, "בנסיבות העלולות לגרום לבעל החיים סבל מיותר". העבירה טופלה כ"אכזריות" במסגרת תנאי חוק הגנת בעלי חיים (1911), סעיף 1, סעיף קטן 1 , אשר, כפי שתוקן, קובע כיום קנס או עד שישה חודשי מאסר בהרשעה. החוק חל על אנגליה, ויילס וסקוטלנד. בשנת 2006 בוטל החוק באנגליה ובוויילס על ידי חוק רווחת בעלי חיים (2006) ובסקוטלנד על ידי חוק בריאות ורווחת בעלי חיים (סקוטלנד, 2006).

## הערות שוליים

קטגוריה:אכזריות לבעלי חיים
קטגוריה:חוקי הפרלמנט של הממלכה המאוחדת
קטגוריה:1960
אנדרה מאז'ינו

**אנדרה מאז'ינו** (בצרפתית: **André Maginot**; 17 בפברואר 1877 – 7 בינואר 1932) היה עובד מדינה, חייל וחבר פרלמנט צרפתי. הוא ידוע בעיקר בזכות התמיכה שלו במערכת הביצורים המכונה קו מאז'ינו, על שמו.

## בצעירותו
מאז'ינו נולד וגדל בפריז, אך בילה חופשות ממושכות ב, כפר משפחתו, שהיה בחלק של לורן שלא סופח ב-1871 לגרמניה.

לאחר שנבחן בשירות המדינה בשנת 1897, החל מאז'ינו בקריירה בבירוקרטיה הצרפתית, שתימשך עד סוף חייו. הוא עבד כעוזרו של המושל הכללי באלג'יריה עד 1910, אז התפטר והחל את הקריירה הפוליטית שלו. הוא נבחר ל הצרפתית (שהייתה הבית התחתון של הפרלמנט) באותה שנה ושימש כתת-מזכיר המדינה לענייני מלחמה לפני פרוץ מלחמת העולם הראשונה ב-1914.

כשהחלה המלחמה, מאז'ינו התגייס לצבא הצרפתי והוצב לאורך חזית לורן. בנובמבר 1914 הוא נפצע ברגלו ליד ורדן, וכתוצאה מכך צלע עד סוף ימיו על רגל מעץ. מאז'ינו גם הועלה לדרגת סמל בשל "קור רוחו ואומץ ליבו" וסירב לקבל קידום מעבר לכך, על גבורה מופלגת בקרב הוא קיבל גם את . על אף צליעתו, היה סייף איכותי.

## קו מאז'ינו
[ממוזער|האנדרטה על שם מאז'ינו ב[ורדן|וורדן]]
מאוחר יותר בהמשך המלחמה, חזר מאז'ינו ללשכת הצירים וכיהן במספר תפקידים ממשלתיים, ביניהם שר המחוזות מעבר לים (בתאריכים 20 במרץ 1917 – 12 בספטמבר 1917, 11 בנובמבר 1928 – 3 בנובמבר 1929), שר הגמלאות החל מ-1920 ושר המלחמה (ב3 תקופות שונות: 3 בנובמבר 1929 – 21 בפברואר 1930, 2 במרץ 1930 – 13 בדצמבר 1930, 27 בינואר 1931 – 6 בינואר 1932).

מאז'ינו סבר כי חוזה ורסאי לא סיפק לצרפת ביטחון מספיק. הוא דחף לתקצב בסכומים גבוהים יותר את מערך ההגנה והביע חוסר אמון הולך וגדל בגרמניה, אם כי מעטים בצרפת רצו אז לחשוב על האפשרות של מלחמה נוספת. מאז'ינו תמך בבניית שורה של ביצורי הגנה לאורך הגבול הצרפתי עם גרמניה, כולל שילוב של עמדות שדה ומבצרי בטון קבועים. הוא הושפע בהחלטה זו מהתצפיות שלו על ביצורים מוצלחים שהופעלו בוורדן במהלך המלחמה, וכנראה גם מהרס ביתו ב, מה שגרם לו להיות נחוש בדעתו למנוע מגרמניה לפלוש שוב ללורן.

בשנת 1926 הצליח מאז'ינו לגרום לממשלה להקצות כסף לבניית מספר קטעי ניסוי של קו ההגנה המתוכנן. במהלך ויכוח על התקציב בשנת 1926, מאז'ינו לחץ בכבדות עבור השגת התקציב הדרוש לבניית קו הביצורים העצום. לבסוף הצליח לשכנע את הפרלמנט להקצות 3.3 מיליארד פרנק עבור הפרויקט (הבית העליון הצביע ברוב של 274 מול 26 בעד הפרויקט כמה ימים לאחר מכן). המחיר הסופי של הפרויקט הגיע עד לכדי יותר מכפול.
בנאום מפורסם בפרלמנט הצרפתי אמר אז מאז'ינו: "למערך ההגנה שאנו מבקשים להקים לאורך הגבול יש מטרה אחת בלבד, חסימת הדרך בפני חדירות אפשריות. גדר ביטחון יותר טובה ויותר זולה מחומה של חזות חשופים".

העבודה על הפרויקט התקדמה במהירות. מאז'ינו ביקר באתר העבודה באוקטובר 1930 והביע שביעות רצון מקצב ההתקדמות. הוא היה מרוצה במיוחד מהעבודה בלורן, בו בילה בילדותו, ונלחם על מימון נוסף לבנייה באזור זה. מאז'ינו היה התומך העיקרי של הפרויקט, אך רוב ההחלטות בפועל בנוגע למבנה של קו מאז'ינו היו פרי עבודתו של שר המלחמה במשך רוב השנים 1926 עד 1929, פול פנלבה.

## מוות ומורשת
מאז'ינו מעולם לא ראה את השלמת הפרויקט הנושא את שמו. הוא חלה בדצמבר 1931 ומת בפריז ב-7 בינואר 1932 ממחלת הטיפוס. אנשים רבים התאבלו עליו ברחבי צרפת, ורק לאחר מותו נקרא קו ההגנה המפורסם על שמו.

אנדרטה לזכרו נחנכה ליד ורדן בספטמבר 1966.

## ראו גם
* קו מאז'ינו
* ז'וזף ז'ופר

## לקריאה נוספת

## קישורים חיצוניים
* 

## הערות שוליים

קטגוריה:אנשי צבא צרפתים במלחמת העולם הראשונה
קטגוריה:קו מאז'ינו
קטגוריה:צרפתים שנולדו ב-1877
קטגוריה:צרפתים שנפטרו ב-1932
מצפור אבינדב

**מצפור אבינדב** הוא נקודת תצפית וחניון מטיילים הממוקם בחורשת קק"ל על דרך נוף הגלבוע, בגובה של כ-400 מטר מעל פני הים. המצפה נקרא על שם אבינדב, אחד מבניו של שאול המלך שנפלו בקרב בגלבוע.

המצפה מציע תצפית פנורמית על עמק המעיינות, עמק בית שאן, עמק הירדן הדרומי, הרי הגלעד, עמק חרוד ורמת הגולן. מהתצפית ניתן לזהות את העיר בית שאן, תל בית שאן, בריכות הדגים של בקעת בית שאן, אפיק נחל חרוד, תל שוכה ונחל הקיבוצים. בצפון נראים רמות יששכר וכוכב הירדן. באתר קיימים מתקנים שונים לרווחת המבקרים: שביל הליכה מעגלי באורך של כקילומטר, המונגש לעגלות ילדים ולאנשים עם מוגבלויות, פינות פיקניק עם שולחנות ומתקני מנגל, סככות תצפית, חניון לילה של קק"ל עם קירוי מעץ, מפה של אזור הגלבוע.

## צמחייה באזור
באתר ניטעו עצי זית וחרובים המשווים למקום אופי של בוסתן. בעונת החורף פורחות במקום רקפות ורודות, ובחודש מרץ ניתן למצוא אירוסי גלבוע.

## מיקום ונגישות
המצפה נמצא בסמוך לכביש 667, בצדו המזרחי, מעל מתלול אבינדב. בצדו השני של הכביש ממוקמות טורבינות הרוח של הגלבוע ומרכז המבקרים חוות הרוח, העוסק באנרגיה מתחדשת. המצפה הוא חלק ממערך מצפורים בגלבוע הכולל את מצפור דובי וערן שמיר, מצפה טולי, מצפה יהונתן, כתף שאול, מצפה החיוך ומצפה ענת. כמו כן, המקום מהווה חלק משביל סובב עמק המעיינות, המסומן בסימון כתום. למיטיבי לכת קיים מסלול הליכה תלול היורד דרך נחל צביה אל עין מודע שבמרגלות הגלבוע, באורך של כ-2.5 קילומטרים.

## הערות שוליים

אבינדב
קטגוריה:הגלבוע
סיסקו קיד

**סיסקו קיד** (באנגלית: **The Cisco Kid**) היא סדרת טלוויזיה אמריקאית ששודרה בסינדיקציה בין השנים 1950 ל-1956. התוכנית התבססה על הדמות הבדיונית סיסקו קיד שנוצרה במקור על ידי או. הנרי בסיפורו הקצר "The Caballero's Way" משנת 1907. סדרת הטלוויזיה הייתה מהראשונות שצולמו בצבע, אם כי שודרה במקור בשחור-לבן.

## תקציר העלילה
עלילת הסדרה מתמקדת בהרפתקאותיהם של הגיבור הכריזמטי והאמיץ סיסקו קיד והעוזר הנאמן שלו, פנצ'ו, בעודם מטיילים ברחבי המערב הישן של אמריקה, פועלים לתקן עוולות שונות, ועוזרים לנזקקים. בכל פרק הופיעו סיסקו ופנצ'ו נתקלו בפורעי חוק שונים, אנשי חוק מושחתים ואזרחים שונים שזקוקים לעזרתם.

## השחקנים הראשיים
* דאנקן רנלדו בתפקיד סיסקו קיד - הגיבור הנועז והאצילי של הסדרה אשר הוא אקדוחן מיומן.
* ליאו קאריו בתפקיד פנצ'ו - בן לוויה הנאמן של סיסקו.

## קישורים חיצוניים

קטגוריה:פוקס: תוכניות וסדרות
קטגוריה:מטרו גולדווין מאייר: סדרות
קטגוריה:סדרות טלוויזיה אמריקאיות שעלו לשידור בשנת 1950
דיארה מדטרויט

**דיארה מדטרויט** (באנגלית: **Diarra from Detroit**) היא סדרת טלוויזיה דרמה קומית אפלה מסתורית אמריקאית שנוצרה על ידי דיארה קילפטריק והופקה על ידי קילפטריק וקניה בריס. בסדרה מככבת קילפטריק בתור מורה גרושה, שאחרי שדייט שמצאה בטינדר עשה לה גוסטינג, מתחילה לחפש אותו מה שמוביל אותה לתוך תעלומה ישנה הכוללת את העולם התחתון של דטרויט.

הסדרה הוצגה בבכורה בפסטיבל הסרטים טרייבקה ב-14 ביוני 2023. הסדרה עלתה ב-BET+ ב-21 במרץ 2024 וזכרתה לביקורות חיוביות של מבקרים.

באפריל 2025 הסדרה חודשה לעונה נוספת.

## שחקנים ודמויות
### ראשיות
* דיארה קילפטריק בתור דיארה בריקלנד, מורה בהליכי גירושין אשר מנסה לפענח תעלומה מ-1995 הקשורה לגבר איתו יצאה לילה אחד ונעלם.
* מוריס צ'סטנאט בתור פרנסואה "סווה" בריקלנד – בעלה של דיארה הרוצה להתגרש ממנה
* דומיניק פרי בתור אג'ה – חברה של דיארה
* קלאודיה לוגן בתפקיד מוני – חברת ילדות של דיארה
* בריאן טרל קלארק בתור מר טי – חבר טוב של דיארה, מורה וגיי
* שאנון וואלאס בתור כריס – בחור שיוצא עם דיארה לדייט אחד ואז נעלם
* ג'ון צ'אפין בתור דנג'ר – חבר ילדות של דיארה
* פילישיה רשאד בתור וונדה – אמו של דיאנטרה, הילד שנעלם
** כריסטינה גורדון – וונדה הצעירה

### משניות
* דייוויד זייאס בתפקיד מרשל
** חוליו מסיאס בתפקיד מרשל הצעיר
* הארי לניקס בתפקיד וולטר הארלי
* פול בן ויקטור בתפקיד זרוואס
* בכיר סילבן בתור רומן
* קאש דול בתור מאישה
* ג'ון סאלי בתור טוני קינקייד
* איסוור וזו בתור לירוי
* TL Flint בתור ספיידר
* תיאה לוראל בתור ניה

## ביקורות
ב-Rotten Tomatoes, יש לסדרה דירוג של 100% על סמך 13 ביקורות.

## פרסים והוקרה

## קישורים חיצוניים

## הערות שוליים

קטגוריה:סדרות טלוויזיה אמריקאיות שעלו לשידור בשנת 2024
הרפתקאותיו של סופרמן (סדרת טלוויזיה, 1952)

**הרפתקאותיו של סופרמן** (באנגלית: **Adventures of Superman**) היא סדרת טלוויזיה אמריקאית ששודרה בסינדיקציה בין השנים 1952 ל-1958 המבוססת על חוברות הקומיקס של סופרמן שפורסמה במקור ב-1938. זה היה העיבוד הטלוויזיוני הראשון של סופרמן.

## השחקנים הראשיים
* ג'ורג' ריבס בתפקיד קלארק קנט/סופרמן
* פיליס קואטס (עונה 1) ונואל ניל (עונות 2–6) בתפקיד לויס ליין
* ג'ק לרסון בתפקיד ג'ימי אולסן
* ג'ון המילטון בתפקיד פרי ווייט
* רוברט שיין בתפקיד המפקח הנדרסון

## תקציר העלילה
בכל פרק סופרמן נלחם במגוון רחב של נבלים, הציל את חייהם של אינספור אנשים, והגן על העיר מטרופוליס מפני איומים רבים. בפרקי הסדרה סופרמן נהג להשתמש בכוחותיו העל-אנושיים, כגון ראיית רנטגן ויכולתו לעוף, על מנת להביס את יריביו, שרבים מהם היו גנגסטרים, מדענים מטורפים או אנשי ממשל מושחתים.

## קישורים חיצוניים

קטגוריה:סדרות טלוויזיה של DC קומיקס
קטגוריה:סופרמן: סדרות טלוויזיה
קטגוריה:סדרות פעולה אמריקאיות
קטגוריה:סדרות טלוויזיה אמריקאיות שעלו לשידור בשנת 1952
אדולף מרקוזה

**אדולף מרקוזה** (בגרמנית: **Adolf Marcuse**; 18 בנובמבר 1860 – 18 באוקטובר 1930) היה אסטרונום וסופר יהודי-גרמני.

## ביוגרפיה
מרקוזה נולד ב-1860 במגדבורג לסוחר היהודי היינריך מרקוזה ולרעייתו אנה הירש.

מרקוזה למד באוניברסיטת שטרסבורג ובאוניברסיטת ברלין. הוא השתתף כעוזר ב"משלחת ונוס" הגרמנית (כדי לצפות במעבר נוגה על פני השמש) בארצות הברית בשנת 1882. בשנת 1884 קיבל את הדוקטורט שלו, ומ-1885 היה עוזר אסטרונום במצפה הכוכבים פולקובו ליד סנט פטרסבורג. מ-1886 עד 1887 עבד כאסטרונום במצפה הכוכבים הלאומי בסנטיאגו דה צ'ילה ומ-1888 עד 1891 עבד במצפה הכוכבים המלכותי של ברלין.

במשך יותר משנה הוא ביצע תצפיות אסטרונומיות בהוואי מטעם ממשלת גרמניה, וגם כתב ספר על תקופתו בהוואי.

מ-1897 עד 1907 היה מרקוזה מרצה פרטי לאסטרונומיה באוניברסיטת פרידריך-וילהלם בברלין. ב-1907 הפך לפרופסור מן המניין. משנת 1911 היה גם מורה באקדמיה הצבאית הטכנית.

מרקוזה היה נשוי פעמיים, לאליזבת ציפורה ולאסתר, מהן נולדן לו תשעה ילדים. הוא נפטר ב-1930 בברלין.

אדולף מרקוזה היה חבר ותיק בבונים החופשיים, במסגרת הלשכה הגדולה של המבורג, אחת משמונה הלשכות שהיו אז בתחומי הרייך הגרמני. הוא היה נציג של הבנייה החופשית ההומניטרית, והיה גם אחד הראשונים שדיברו עליה ברדיו.

מרקוזה היה גם חבר באגודות האסטרונומיות הבינלאומיות ובאגודות הגאוגרפיות של ברלין, באיגוד הצילום החופשי ובאגודה הגרמנית לחקר ניווט אווירי.

## כתביו
* "Die Physische Verfassung der Cometen" (ברלין, 1884);
* "תוצאות תצפית של מצפה הכוכבים המלכותי" (חלק 4, ברלין 1888);
* "איי הוואי" (ברלין 1894);
* "האוויר האטמוספירי" (ברלין 1896);
* "הקביעה התצלומית של גובה הקוטב" (ברלין 1897);
* "השגיאות של תפיסות חושיות במדידות מדויקות" (ברלין 1897);
* "תרומות לאסטרונומיה ימית" (ברלין 1899);
* "יישום שיטות צילום לקביעת מיקום גאוגרפי" (ברלין 1899);
* "ההתפתחות החדשה של קביעת מיקום גאוגרפי" (ברלין 1901);
* "פיזיקה של כדור הארץ" (ברלין 1902);
* "עיבוד גבהי הקוטב של ברלין 1889–1890 מטעם האגודה המרכזית לגאודזיה בינלאומית" (ברלין 1902);
* "מדריך לקביעת מיקום גאוגרפי" (ברונסוויק, 1904).

## קישורים חיצוניים
* 

## הערות שוליים

קטגוריה:אסטרונומים גרמנים
קטגוריה:מדענים יהודים גרמנים
קטגוריה:גרמנים שנולדו ב-1860
קטגוריה:גרמנים שנפטרו ב-1930
אסף מישייב

**ספאל "אסף" מישייב** (באזרית: **safael "Asəf" Mişayev**; נולד ב-1992) הוא זמר יהודי-אזרי; סולן להקת מאמאגאמה, נציגת אזרבייג'ן באירוויזיון 2025.

## ראשית חייו
מישייב נולד בבאקו, אזרבייג'ן להורים יהודים ולמד בבית ספר יהודי בעיר הולדתו. דובר אזרית, עברית, אנגלית ורוסית.

## קריירה
בשנת 2013 זכה מישייב בתחרות מוזיקה ייחודית ליהודים בשם "Astaray Dzuuro". מישייב נחשב מוכר בקהילה היהודית באזרבייג'ן ומקדיש זמן רב להוראת שירה לילדים ולנוער במועדון הקהילה היהודית בבאקו.

ב-2020, השתתף בתוכנית השירה הרוסית "The Voice", שם הגיע לשלב הנוקאאוט. הוא ביקר בישראל פעמיים: במסגרת פרויקט "תגלית", ובמסגרת תחרות ליהודים מכל רחבי העולם, שם ייצג את אזרבייג'ן וזכה במקום הראשון.

ב-2021, הקים מישייב עם חבריו מבאקו, רומן זיליאנב וקלים גודין את להקת מאמאגאמה, בה שימש כסולן. עם הזמן הוחלפו זיליאנב וגודין בחסן אפנדייב ואריף גומבטלי.

ב-2023, הגישה מאמאגאמה בקשה לייצג את אזרבייג'ן באירוויזיון 2023, בקשה שנדחתה לאחר שהגיעו לחמשת המועמדים הסופיים. ב-4 בפברואר 2025, שנתיים לאחר מכן, הודיעה İTV כי הלהקה תייצג את אזרבייג'ן באירוויזיון 2025. ב-19 בפברואר 2025, יצא שירם לאור – "Run with U". בחצי גמר הראשון שהיה ב-13 במאי 2025 אסף ולהקתו לא העפילו לגמר ונפסלו מהתחרות.

## חיים אישיים
בראיון ל-ynet סיפר כי לעיתים נוהג לשיר בעברית בביתו, ואוהב מוזיקאים ישראלים כמו מרסדס בנד, אסף אבידן ויעל נעים.

## הערות שוליים

קטגוריה:זמרים אזרים
קטגוריה:זמרים יהודים
קטגוריה:יהודים אזרים
קטגוריה:משתתפי אירוויזיון 2025
קטגוריה:נציגי אזרבייג'ן באירוויזיון
קטגוריה:ילידי 1992
ג'. הוגו ארונסון

**ג'ון הוגו ארונסון** (באנגלית: **John Hugo Aronson**; ) היה פוליטיקאי ואיש עסקים אמריקאי יליד שוודיה, חבר המפלגה הרפובליקנית, שכיהן כמושל ה-14 של מדינת מונטנה מ-1953 עד 1961. טרם כהונתו כמושל כיהן ארונסון כחבר בית המחוקקים של מונטנה.

## ביוגרפיה
ג'ון הוגו ארונסון נולד בילסטאד (Gällstad) שבמחוז אלווסבורי בשוודיה. הוא היה אחד מחמשת ילדיהם של יוהאן ארון יוהאנסון (1856–1927) ויוליאנה פרדריקה יוהאנסדוטיר (1857–1940). ארונסון נישא פעמיים: בפעם הראשונה למטילדה לאנגנה, ובפעם השנייה לרוז מקלור.

בשנת 1915 היגר ארונסון לארצות הברית, התיישב במונטנה ותבע את בעלותו על שטח בן 320 אקר בעמק אלק בייסין (Elk Basin). בשנת 1922 התגלו מרבצי נפט בשדה קווין סאנברסט שבמחוז טול, מהעשירים בשדות הנפט והגז של מונטנה. ארונסון ניהל חברה לבניית מתקני קידוח נפט והרחיב את עסקיו עם חברת הובלות, תוך שהוא מפרסם את עצמו בתור "השוודי הדוהר".

ארונסון נבחר לבית הנבחרים של מונטנה בשנת 1938, ולסנאט של מונטנה בשנת 1944. בשנת 1952 התמודד על תפקיד מושל מונטנה מול המושל המכהן ג'ון בונר, וניצח אותו בפער קטן. בבחירות 1956 התמודד לכהונה נוספת מול התובע הכללי של מונטנה, ארנולד אולסן, עליו גבר בהפרש זעום.

במהלך כהונתו יזם ארונסון יזם הכנסה ייעודית עבור מועצת הכבישים של מונטנה דרך מיסוי הדלק. בנוסף, הוא הקים את "המועצה המחוקקת" כדי לסייע למחוקקים בהכנת חוקים דרושים.

ארונסון נפטר בבית החולים לחיילים משוחררים שבקולומביה פולס במונטנה, בדיוק 11 שנה לאחר מות רעייתו. הוא נקבר בבית העלמין פלזנט ויו במונדובי, מחוז לינקולן, וושינגטון.

## קישורים חיצוניים

* ג'. הוגו ארונסון, באתר אגודת המושלים הלאומית 
* 

## הערות שוליים

קטגוריה:מהגרים משוודיה לארצות הברית
קטגוריה:חברי בית המחוקקים של מונטנה
קטגוריה:מושלי מונטנה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1891
קטגוריה:אמריקאים שנפטרו ב-1978
תומאס סטארלינג סאליבנט

**תומאס סטארלינג סאליבנט** (באנגלית: **Thomas Starling Sullivant**; 4 בנובמבר 1854 – 7 באוגוסט 1926) היה קומיקסאי אמריקאי שפרסם את עבודותיו תחת שם העט **ת. ס. סאליוונט** (**T. S. Sullivant**). עבודותיו פורסמו בתדירות הגבוהה ביותר במגזין "לייף". הוא גם צייר קריקטורות פוליטיות ואייר ספרי קומיקס לילדים.

## ביוגרפיה
סאליבנט נולד בקולומבוס שבאוהיו, שם עבד אביו, ויליאם סטארלינג סאליבנט, כבריולוג. הוא גדל בגרמניה, שם ייתכן שלמד אמנות. בגיל 18 עזב את קולומבוס וחי באירופה במשך מספר שנים, ולבסוף שב לגור בפילדלפיה. בשנת 1885 למד אצל תומאס אייקינס באקדמיה לאמנויות יפות בפנסילבניה.

בשנת 1886, כאשר היה בן 32, הופיעו הקריקטורות הראשונות שלו במגזין ההומוריסטי "Truth". בשנה שלאחר מכן הן פורסמו במגזין ההומוריסטי המוביל  וכן גם בכתבי עת אחרים.

בפילדלפיה למד אצל הצייר אדוארד מורן, והפך לשוליה של המאייר .

סאליבנט היה חבר במועדון הרישום של פילדלפיה מ-1888 עד 1904. עד תחילת המאה ה-20 עבר סאליבנט למגזין "". ב-1904 החל לצייר קריקטורות פוליטיות עבור ויליאם רנדולף הרסט ועשה זאת עד 1907. בהמשך למד באירופה וחזר לדפי "לייף" בשנת 1911. הוא המשיך לאייר עבור המגזין עד מותו ב-1926.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:קומיקסאים אמריקאים
קטגוריה:אמריקאים שנולדו ב-1854
קטגוריה:אמריקאים שנפטרו ב-1926
החיים עם אליזבת

**החיים עם אליזבת** (באנגלית: **Life with Elizabeth**) היא קומדיית מצבים אמריקאית ששודרה בסינדיקציה בין השנים 1953 ל-1955. בסדרה כיכבה בטי וייט בתפקיד הראשי הראשון שלה בטלוויזיה והיא הייתה בולטת בהיותה אחת מסדרות הטלוויזיה הראשונות בהן הייתה דמות ראשית נשית.

## תקציר העלילה
עלילת הסדרה מתמקדת בחיי היומיום של אליזבת הצעירה והחביבה ובאינטראקציות שלה עם בעלה, אלווין, ושכניהם. עלילת הסדרה מתרחשת בשכונה פרברית אמריקאית וסובבות לעיתים רבות בסיטואציות קומיות שונות ואי הבנות אליהן נקלעת אליזבת.

## צוות השחקנים הראשי
* בטי וייט בתפקיד אליזבת, הגיבורה הראשית, הספונטנית והבלתי צפויה.
* דל מור בתפקיד אלווין, בעלה המסור של אליזבת
* ג'יי אדוארד מקינלי בתפקיד מר גרינוויי השכן האקסצנטרי

## קישורים חיצוניים

קטגוריה:תוכניות טלוויזיה שמתרחשות בלוס אנג'לס
קטגוריה:סדרות טלוויזיה אמריקאיות שעלו לשידור בשנת 1953
קטגוריה:קומדיות מצבים אמריקאיות
כשהעולם מסתובב

**כשהעולם מסתובב** (באנגלית: **As the World Turns**) הייתה אופרת סבון אמריקאית ששודרה ברשת CBS במשך 54 שנים, מ-2 באפריל 1956 ועד 17 בספטמבר 2010. הסדרה, אשר נוצרה על ידי אירנה פיליפס, היא סדרת הטלוויזיה ששודרה במשך הזמן הרב ביותר בתולדות הטלוויזיה (בסך הכול 13,763 שעות של תוכן). הסדרה הייתה אופרת הסבון הנצפית ביותר בארצות הברית בשעות היום בין השנים 1958 עד 1978, כאשר בשיא בסביבות עשרה מיליון אנשים צפו בסדרה בכל יום.

לפני שהסדרה עלתה לשידור הפרקים כל אופרות הסבון היו באופן 15 דקות. הסדרה הייתה אופרת הסבון הראשונה שהפרקים שלה היו באורך חצי שעה.

הסדרה עברה משחור-לבן לצבע באמצע שנות ה-60, כאשר הפרק האחרון בשחור-לבן שודר ב-10 בפברואר 1967. ב-1 בדצמבר 1975 אורך הפרקים של הסדרה גדל מחצי שעה לשעה. כמו כן, החל מ-1975 פרקי הסדרה לא הוקלטו יותר בשידור חי - באופן זה היה ניתן להקליט יותר מפרק אחד ביום, והשחקנים לא היו חייבים לעבוד כל יום.

עלילת הסדרה התרחשה בעיירה הבדיונית אוקדייל שבמדינת אילינוי, והיא התמקדה בחייהם של במגוון רחב של דמויות מורכבות אשר שזורות זו בזו, במערכות היחסים שלהם ובמאבקים שלהם, ובמיוחד במשפחות מסוימות בעיירה. המשפחות המרכזיות בסדרה כללו בין היתר את משפחת יוז, משפחת סניידר ומשפחת ריאן. הסדרה הכילה קווי עלילה מורכבים, וכמו כן תפניות דרמטיות רבות.

הסדרה זכתה בפרס אמי בקטגוריית סדרת הדרמה בשעות היום הטובה ביותר ארבע פעמים בשנים 1987, 1991, 2001 ו-2003.

## קישורים חיצוניים

## הערות שוליים

קטגוריה:זוכי אמי בשעות היום: דרמה
קטגוריה:אופרות סבון אמריקאיות
קטגוריה:סדרות טלוויזיה אמריקאיות שעלו לשידור בשנת 1956
האקלברי האונד

**האקלברי האונד** (באנגלית: **The Huckleberry Hound Show**) היא סדרת אנימציה אמריקאית בת 57 פרקים, ששודרה במקור בסינדיקציה מ-2 באוקטובר 1958 עד 1 בדצמבר 1961. הסדרה הופקה על ידי חברת האנה-ברברה. הסדרה הייתה אחת מסדרות האנימציה הראשונות בארצות הברית ששודרו במהלך שעות הפריים טיים ונועדו לקהל הרחב. ההצלחה של הסדרה הוכיחה שסדרות אנימציה יכולות להיות פופולריות גם לילדים וגם לקהל מבוגר, והדבר השפיע רבות על הפקות מאוחרות יותר של האנה-ברברה, כמו משפחת קדמוני ומשפחת סילוני.

את הדמויות בסדרה דיבבו דוז באטלר (דיבב את קולו של האקלברי האונד), דון מסיק ודאג יאנג.

בשנת 1960 הסדרה הפכה לסדרת האנימציה הראשונה שזכתה בפרס אמי.

בישראל הסדרה שודרה בערוץ המזרח התיכון במשך שנים רבות.
## סקירה כללית
התוכנית כללה שלושה חלקים שונים, שכל אחד התמקד בדמויות שונות:
* החלק העיקרי התמקד בכלב הכחול, טוב הלב והאופטימי האקלברי האונד, אשר דיבר בדיאלקט של מדינות דרום ארצות הברית. האקלברי האונד מצא את עצמו לעיתים רבות במגוון מצבים אבסורדיים. כמו כן, בפרקים רבים הוא ניסה מקצועות שונים - כמו שוטר, כבאי או קאובוי - ונאלץ כתוצאה מכך להתמודד עם אתגרים קומיים שונים. הוא נהג לעיתים רבות לזמזם את השיר "Oh My Darling, Clementine" .
* החלק של יוגי דב - דוב אינטליגנטי אך שובב המנסה כל הזמן להערים על שומרי הפארק על מנת לגנוב סלי פיקניק בפארק ג'ליסטון. בעקבות הפופולריות של חלק זה בשנת 1961 יוגי דב קיבל סדרת ספין-אוף משלו.
* החלק השלישי התמקד בשני העכברים פיקסי ודיקסי אשר היו צריכים להערים על החתול המגושם מר ג'ינקס.

התוכנית עשתה שימוש רב בהומור סלפסטיק, משחקי מילים ודמויות אקסצנטריות.

## קישורים חיצוניים

## הערות שוליים

קטגוריה:זוכי אמי - תוכניות
קטגוריה:האחים וורנר: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 1958
קטגוריה:סדרות הנפשה אמריקאיות
קטגוריה:האנה-ברברה
קטגוריה:ערוץ המזרח התיכון - תוכניות רכש
קטגוריה:יוגי דב
אוניל (מותג)

**אוניל** (באנגלית: **O'Neill**) הוא מותג של אביזרי גלישה ושל ביגוד לגלישה. החברה הוקמה בשנת 1952 על ידי ג'ק אוניל בסן פרנסיסקו, ולאחר מכן התבססה בסנטה קרוז. לוגו החברה מסמל שבירה של גל גלישה. כיום החברה בבעלות Sisco Textiles, חברה פרטית שבסיסה בלוקסמבורג.

ג'ק אוניל הקים את החברה בשנת 1952 במוסך שבביתו, בקרבת אושן ביץ' שבסן פרנסיסקו. לאחר מכן הפעילות עברה לחניון סמוך. בסוף אותו עשור עבר להתגורר בסנטה קרוז, והעביר לשם גם את פעילות החברה. החנות השנייה של החברה נפתחה ב-1959, בסנטה קרוז. ג'ק אוניל היה אחד ממחוללי השימוש בחומר הגומי הסינתטי - גונאופרן בחליפות צלילה. אוניל הייתה לקמעונאית פורצת דרך של בגדי גלישה, בנוסף לפעילותה בשיווק ביגוד לייף סטייל וביגוד הקשור לספורט שלג.

במאי 2007 נמכרה הבעלות על המותג לחברת Sisco Textiles NV, חברת אחזקות שבסיסה בלוקסמבורג. כיום יש לאוניל משרדים מקומיים במדינות שונות, כולל ארצות הברית, קנדה, הולנד, אוסטרליה, צ'ילה וקוריאה. מוצרי החברה מופצים ל-86 מדינות. בארצות הברית, הרישיון לשיווק מוצרי החברה נמצא בידי קבוצת לה ג'ולה מאז 1993. כיום, משרדי החברה הראשיים ממוקמים באירוויין, קליפורניה. העסק של אוניל לחליפות צלילה נשאר בבעלות משפחת אוניל, והמטה שלה נשאר בסנטה קרוז. החנות הראשונה של הרשת בסנטה קרוז, ליד חוף קאוול, הוגדרה כנקודת עניין היסטורית בקליפורניה בשנת 2012. ג'ק אוניל נפטר בשנת 2017.

בתחילת 2025 הודיעה החברה על סגירת חנות הדגל שלה במרכז העיר סנטה קרוז. עם זאת, שאר חנויות החברה בעיר ימשיכו לפעול כרגיל.

הארגון O'Neill Sea Odyssey, הפועל כשלוחה ללא מטרות רווח של החברה, הוקם על ידי ג'ק אוניל ב-1996, והוא פועל לחיזוק הקשר של ילדים משכבות אוכלוסייה מוחלשות לאיכות הסביבה.

אוניל גם מקדמת שמירה של הסביבה הימית באמצעות תרומות לקרן Surfrider ובאמצעות המותג O'Neill Blue, המשווק בגדי ים ממקורות ששומרים על קיימות, שהוצג בשנת 2015.

## קישורים חיצוניים

## הערות שוליים

קטגוריה:חברות ביגוד אמריקאיות
עומאר אלדרטה

**עומאר פדריקו אָלְדֶרֵטֶה פרננדס** (בספרדית: **Omar Federico Alderete Fernández**; נולד ב-26 בדצמבר 1996) הוא כדורגלן פרגוואי המשחק בעמדת הבלם בקבוצת סנדרלנד ובנבחרת פרגוואי. אלדרטה משחק בעיקר כבלם, אך יכול גם לשחק כמגן שמאלי.

## קריירה
אלדרטה החל את הקריירה שלו בקבוצת סרו פורטניו, ושיחק בקבוצת הנוער שלה בגביע ליברטדורס עד גיל 20 בשנת 2016. מספר חודשים לאחר מכן, במאי 2016, ערך אלדרטה את הופעת הבכורה שלו בקבוצה הבוגרת בהפסד בליגת העל הפרגוואית לרוביו ניו. ב-31 ביולי, בהופעתו השלישית בליגה, הוא כבש את שערו הראשון בניצחון חוץ נגד גוארני.

באוגוסט 2017, הצטרף אלדרטה לחימנסיה לה פלאטה מליגת העל הארגנטינאית בהשאלה. הופעתו הראשונה בקבוצה הייתה בתיקו 4–4 עם דפנסה וחוסטיסיה ב-26 באוגוסט.

לאחר שער אחד ב-22 משחקים בגימנסיה לה פלאטה, עבר אלדרטה להורקאן.

ב-4 ביוני 2019, עבר אלדרטה לבזל מליגת העל השווייצרית. אלדרטה ערך את הופעת הבכורה שלו בליגה המקומית במשחק החוץ ב-19 ביולי 2019, כאשר בזל ניצחה 4–1 את פ.צ. סיון. הוא כבש את שערו הראשון עבור קבוצתו ארבעה ימים לאחר מכן, ב-23 ביולי 2019, במשחק חוץ באצטדיון פיליפס נגד פ.ס.וו איינדהובן בסיבוב המוקדמות השני של ליגת האלופות, כאשר בזל הפסידה בתוצאה של 2–3.

ב-5 באוקטובר 2020, חתם אלדרטה על חוזה בהרטה ברלין. הוא ערך את הופעת הבכורה שלו בניצחון 1–2 ברד בול ארנה נגד ר.ב. לייפציג ב-24 באוקטובר. ב-12 ביולי 2021, אלדרטה חתם בוולנסיה בהשאלה לעונה אחת עם אופציה לרכישה.

ב-19 באוגוסט 2022, הצטרף אלדרטה לחטאפה בהשאלה עם אופציה לרכישה. ב-25 במאי בשנה שלאחר מכן, הוא חתם על חוזה לחמש שנים במועדון.

ב-12 באוגוסט 2025 חתם לחמש שנים בסנדרלנד מהפרמייר ליג.

## קישורים חיצוניים

## הערות שוליים

קטגוריה:כדורגלנים פרגוואים
קטגוריה:כדורגלני נבחרת פרגוואי
קטגוריה:כדורגלני סרו פורטניו
קטגוריה:כדורגלני הורקאן
קטגוריה:כדורגלני פ.צ. בזל
קטגוריה:כדורגלני ולנסיה
קטגוריה:כדורגלני חטאפה
קטגוריה:כדורגלני הרטה ברלין
קטגוריה:כדורגלני סנדרלנד
קטגוריה:מגני כדורגל פרגוואים
קטגוריה:בלמי כדורגל פרגוואים
Best Days of Your Life

"**Best Days of Your Life**" (בתרגום חופשי לעברית: "**הימים הטובים ביותר בחייך**") הוא סינגל של הזמרת האמריקאית קלי פיקלר, שיצר ב-30 בספטמבר 2008 בהוצאת חברת התקליטים BNA רקורדס. השיר נכתב על ידי קלי פיקלר וטיילור סוויפט, והופק על ידי כריס לינדסי.

נכון לפברואר 2025, השיר הושמע למעלה מ-29 מיליון פעמים בספוטיפיי, ולמעלה מ-27 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירי קאנטרי פופ
Honor the Light

***Honor the Light*** הוא המיני-אלבום הרביעי של הזמרת-יוצרת השוודית זארה לארסון. האלבום יצא לאור ב-1 בדצמבר 2023 בהוצאת חברות התקליטים אפיק רקורדס ו-Sommer House.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי זארה לארסון
קטגוריה:אלבומים באנגלית
קטגוריה:אלבומי חברת אפיק רקורדס
סקובי-דו! פרנקנקריפי

**סקובי-דו! פרנקנקריפי** (באנגלית: **Scooby-Doo! Frankencreepy**) היא קומדיית אימה בלשית מונפשת אמריקאית שיצאה ישירות ל-DVD בשנת 2014, והסרט העשרים ושלושה בסדרת סרטי ההנפשה של "סקובי-דו" שיצא ישירות לווידאו. הסרט הוקרן בבכורה ב-27 ביולי 2014, בקומיק-קון, סן דייגו, והופץ ב-Digital HD ב-5 באוגוסט 2014. הסרט הופץ גם ב-DVD וב-Blu-ray ב-19 באוגוסט 2014.

## תקציר העלילה
סקובי-דו והחבורה מגיעים לטירה רדופה בטרנסילבניה, לאחר שוולמה מגלה מעורך דין של משפחתה שקיבלה את הטירה בירושה מדודה הגדול. במהלך ההרפתקה שלהם בטרנסילבניה, דברים מוזרים מתרחשים שם ומגוון דמויות מתעוררות לחיים.

## דמויות ומדבבים
* פרנק ולקר בתור סקובי דו ופרד ג'ונס
* מת'יו לילארד בתור שאגי רוג'רס
* מינדי קון בתור ולמה דינקלי
* גריי דלייל בתור דפני בלייק ומאמא מיון
* דיאדריך באדר בתפקיד גברת ונדרס
* די בראדלי בייקר בתור סי. אל. מאגנוס / ראש העיירה
* אריק באוזה בתפקיד Daphanatic ואלכסSuperFan2112 (מוכר כ"אח רוק")
* ג'ף בנט בתפקיד יאגו / הסוכן שמידלפ
* סוזאן בלייקסלי בתור אשת עיר
* קורי ברטון בתור רוחו של הברון בזיל פון דינקנשטיין
* קנדי מילו בתור לילה / צועניה
* קווין מייקל ריצ'רדסון בתור קאת'ברט קראולס / המפקח קראנץ'
* פרד טטאסקיורה בתור האפקטים הקוליים של מפלצת פון דינקנשטיין

## קישורים חיצוניים

## הערות שוליים

קטגוריה:האחים וורנר הנפשה: סרטים
קטגוריה:סרטי 2014
קטגוריה:סרטי מסתורין אמריקאיים
קטגוריה:סרטי סקובי דו
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים על כלבים
קטגוריה:סרטים מבוססי סדרות טלוויזיה
קטגוריה:סרטי אנימציה שיצאו ישירות בפורמט לצפייה ביתית
Lydian Chromatic Concept of Tonal Organization

***Lydian Chromatic Concept of Tonal Organization*** (בעברית: **התפיסה הלידית-כרומטית של הארגון הטונאלי**) הוא ספר עיון וספר תורת מוזיקת הג'אז של התאורטיקן האמריקאי ג'ורג' אלן ראסל, שיצא ב-1953. הספר מתבסס על הצליל הטונאלי של מצב לידיאני .

## מצב לידיאני
ראסל האמין שדומיננטה הוא הכוח המניע מאחורי כל צליל הרמוני. ראסל התמקד במצב הלידיאני כי ניתן לבנות אותו עם חמישיות. לדוגמה, כדי לבנות סולם C לידיאני אפשר לרשום את שבעת הצלילים הראשונים במעגל הקווינטות שמתחיל ב-C, המצב הלידיאני הרצוי. תהליך זה יניב C, G, D, A, E, B, F♯. כדי ליצור את המצב הלידיאני, נצטרף להשמיע צלילים אלו במרחב של אוקטבה; ספציפית, C לידיאני (C, D, E, F♯, G, A, B). בנוסף, ראסל ציין כי כאשר צלילים אלו מושמעים בטרצות הם יוצרים את הצורה המועדפת לאקורד מז'ורי 13 (#11).

## הסולם הלידי-כרומטי
ראסל בנה אב-טיפוס לסולם כרומטי שמתחיל במצב לידיאני על-ידי ערימת קווניטות, דילוג על המרווח שבין ספטימה ואוקטבה, והצבת הצליל שדילג על הקצה שלו עבור רמת הצליל הטונאלי הנמוך ביותר. שימוש ב-C בתור המצב הצלידיאני מניב את הסולם הבא בן 12 הצלילים עם כתיב אנהרמוני: C, G, D, A, E, B, F♯, G♯, E♭ (D♯), B♭ (A♯), F (E♯), D♭ (C♯). לפיכך, הסולם הלידי-כרומטי וכל נגזרותיו מכילים רק מרווחים פיתגוריים .

## הצליל הטונאלי
ראסל הניח שהצליל הטונאלי נובע משבעת הטונים הראשונים של המצב הלידיאני. ככל שהמבצע מתרחק מהצליל הטונאלי הלידיאני (ועוד במעלה מעגל הקווינטות), הצליל הטונאלי משתנה. לדוגמה, אם משתמשים בתווים שנמצאים גבוה יותר למעלה במעגל הקווינטות (למשל ♯2/♭3), הצליל הטונאלי משתנה.

## השפעות
לתיאוריה של ראסל הייתה השפעה מרחיקת לכת במיוחד בתחום הז'אנר המוזיקלי ג'אז מודאלי. החצוצרן האמריקאי ארט פארמר אמר כי הוא "פותח את הדלת לאינספור אמצעי ביטוי מלודיים", בעוד שעיתונאי המוזיקה הגרמני יואכים-ארנסט ברנדט  תיאר את הספר כ"יצירה הראשונה השואבת תיאוריה של הרמוניית ג'אז מחוקי הג'אז האימננטיים" וכ"פורץ הדרך ל-'מודאליות' של מיילס דייוויס וג'ון קולטריין". ביל אוונס ומיילס דייוויס השתמשו בתאוריית ראסל כדי להקליט ג'אז מודאלי, בין היתר את האלבום *[[Kind of Blue]]* של דייוויס. הג'אז המודאלי של ג'ון קולטריין מאופיין בדרך כלל בתאוריית ראסל. ביצירה המפורסמת ביותר של קולטריין, "Giant Steps" , ניתן לשמוע את קולטריין נוסע ברצף של שלושה סולמות כרומטיים: C לידיאני, A♭ לידיאני ו-E לידיאני. בנוסף לכף, אקדמיות למוזיקה רבים מלמדים את תאוריית ראסל בדרגות שונות.

## לקריאה נוספת

*


## קישורים חיצוניים
* 
* 

## הערות שוליים

קטגוריה:ספרי עיון אמריקאיים
קטגוריה:ג'אז